ხავიერ სავიოლა
ხავიერ პედრო სავიოლა ფერნანდესი (ესპ. Javier Pedro Saviola Fernández [xaˈβjeɾ ˈpeðɾo saˈβjola feɾˈnandes]; დ. 11 დეკემბერი, 1981) — არგენტინელი ყოფილი პროფესიონალი ფეხბურთელი, რომელიც თამაშობდა თავდამსხმელის პოზიციაზე. წარმოადგენდა როგორც „ბარსელონას“, ისე მადრიდის „რეალს“. იყო ერთ-ერთი იმ გამონაკლისთაგანი, ვისაც სხვადასხვა დროს ამ ორივე კლუბში თამაშის შესაძლებლობა მიეცა. 2004 წელს ხავიერი ყველაზე ახალგაზრდა ფეხბურთელად დასახელდა FIFA 100-ის 125 საუკეთესო ფეხბურთელის სიაში. თავისი წინაპრების გამო, მას ასევე აქვს ესპანეთის მოქალაქეობა (2004 წლიდან). რვა სეზონის განმავლობაში ლა ლიგის 196 თამაში და 70 გოლი დააგროვა. კარიერა დაიწყო და დაასრულა „რივერ პლეიტში“.